**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 91**

(protokols Nr. 4, 29. p.)

**Par nekustamā īpašuma “Māliņu lauks”, Bērzaunes pagasts, Madonas novads, trešo izsoli**

Saskaņā ar 2022. gada 24. maija Madonas novada pašvaldības domes lēmumu Nr. 280 (protokols Nr. 12, 18. p.), izsolē tika nodots Madonas novada pašvaldības nekustamais īpašums “Māliņu lauks”, Bērzaunes pagastā, Madonas novadā, un uzdots Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.

Izsolē piedāvātā objekta izsoles sākumcena tika noteikta EUR 8 150,00 (astoņi tūkstoši viens simts piecdesmit *eiro,* 00 centi).

Divas Pašvaldības īpašuma iznomāšanas un atsavināšanas izsoļu komisijas organizētās izsoles pašvaldībai piederošajam nekustamajam īpašumam “Māliņu lauks”, Bērzaunes pagasts, Madonas novads, kadastra Nr. 7046 008 0169, beigušās bez rezultāta. Noteikumos noteiktajā laikā izsolēm netika pieteicies neviens pretendents, līdz ar to otrā izsoles beidzās bez rezultāta.

“Publiskas personas mantas atsavināšanas likuma” 32. panta otrās daļas 1. punktā norādīts: *Pēc otrās nesekmīgās izsoles institūcija, kas organizē nekustamā īpašuma atsavināšanu, var: 1) rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem no nosacītās cenas*.

Pamatojoties uz likuma “Pašvaldību likums” 10. panta pirmās daļas 16. punktu, “Publiskas personas mantas atsavināšanas likuma” 3. panta otrās daļas 1. punktu, 5. panta pirmo daļu, 6. panta trešo daļu, 8. panta otro, trešo daļu, 10. panta pirmo daļu, 32. panta otrās daļas 1. punktu, ņemot vērā 12.02.2025. Uzņēmējdarbības, teritoriālo un vides jautājumu komitejas un 18.02.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Organizēt nekustamā īpašuma “Māliņu lauks”, Bērzaunes pagasts, Madonas novads, ar kadastra numuru 7046 008 0169, trešo elektronisko izsoli ar augšupejošu soli, pazeminot izsoles sākumcenu par 60% no nosacītās cenas.
2. Noteikt nekustamā īpašuma “Māliņu lauks”, Bērzaunes pagasts, Madonas novads, nosacīto cenu- izsoles sākumcenu EUR 3 260,00 (trīs tūkstoši divi simti sešdesmit eiro, 00 centi).
3. Apstiprināt nekustamā īpašuma “Māliņu lauks”, Bērzaunes pagasts, Madonas novads, izsoles noteikumus.
4. Uzdot pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

*Pielikumā: Izsoles noteikumi.*

Domes priekšsēdētājs A. Lungevičs

*Ļ. Čačka 28080793*